b"\n_START_ARTICLE_\nCarrer Fort\n_START_SECTION_\nDescripci\xc3\xb3\n_START_PARAGRAPH_\nEs tracta d'una construcci\xc3\xb3 civil: \xc3\xa9s un carrer d'habitatges format per cases de dos pisos d'al\xc3\xa7\xc3\xa0ria entre mitgeres i cobertes a doble vessant. Concretament el carrer del Fort \xc3\xa9s orientat a llevant la qual cosa fa que, malgrat la seva poca ampl\xc3\xa0ria, totes les cases multipliquin les seves obertures.\n_START_SECTION_\nHist\xc3\xb2ria\n_START_PARAGRAPH_\nEl carrer Fort o del Fort \xc3\xa9s un dels m\xc3\xa9s antics del poble d'Art\xc3\xa9s; situat al nucli antic de la via comunica la pla\xc3\xa7a major amb el carrer del portal \xc3\xa9s un estret carrer de comunicaci\xc3\xb3 amb cases entre mitgeres de dos pisos i planta baixa amb llindes des del segle XVI al segle XVIII. L'any 1555 a la poblaci\xc3\xb3 d'Art\xc3\xa9s hi vivien 31 fam\xc3\xadlies distribu\xc3\xafdes pels carrers del centre hist\xc3\xb2ric: carrer del portal de sta. Maria, del Portal de Salavert, del Fort, i pla\xc3\xa7a del Pedr\xc3\xb3."